Dubovka (Rusija)
Dubovka (rus. Дубовка) – miestas Rusijoje, Volgogrado srityje, 50 km į šiaurę nuo Volgogrado, Volgogrado tvenkinio vakarinėje pakrantėje; rajono centras. Pro miestą eina Volgogrado–Saratovo plentas. Įrengta prieplauka. Maisto (duonos, mėsos, mineralinio vandens, konditerijos), statybinių medžiagų, kartono pramonė. Mieste yra 3 cerkvės (seniausia – 1796 m. Švč. Dievo Motinos Ėmimo Dangun), išlikusi carinė XIX a. pab. – XX a. pr. architektūra (pirklių namai, krašto muziejus). Auga ąžuolas „Patriarchas“.